# KISKŐRÖS VÁROS POLGÁRMESTERE

## ELŐTERJESZTÉS

(a Képviselő-testület 2022. február 23-i ülésére)

### Tárgy: A hivatali helyiségen kívüli, valamint a hivatali munkaidőn kívül történő házasságkötés és bejegyzett élettársi kapcsolat létesítése engedélyezéséről és az anyakönyvi eljárásban fizetendő díj mértékéről szóló önkormányzati rendelet módosítása

Az anyakönyvi eljárásról szóló 2010. évi I. törvény 96. §-ának rendelkezései alapján a települési önkormányzatrendeletben állapítja meg a hivatali helyiségen kívüli, valamint a hivatali munkaidőn kívül történő házasságkötés és bejegyzett élettársi kapcsolat létesítése esetén a többletszolgáltatás ellentételezéseként az önkormányzat részére, valamint az anyakönyvvezető részére fizetendő díj mértékét.

Kiskőrös Város Önkormányzata Képviselő-testületének a hivatali helyiségen kívüli, valamint a hivatali munkaidőn kívül történő házasságkötés és bejegyzett élettársi kapcsolat létesítése engedélyezéséről és az anyakönyvi eljárásban fizetendő díj mértékéről szóló 4/2015. (I. 22.) önkormányzati rendelet (a továbbiakban: Ar.) szerint

* hivatali munkaidőn kívül, hivatali helyiségben történő házasságkötésnél és bejegyzett élettársai kapcsolat létesítésénél a többletszolgáltatást igénybevevők 10.000,- forint díjat kötelesek megfizetni,
* hivatali munkaidőn és hivatali helyiségen kívüli házasságkötésnél és bejegyzett élettársai kapcsolat létesítésénél a többletszolgáltatást igénybevevők 20.000,- forint díjat kötelesek megfizetni.

A házasságkötésnél, illetve a bejegyzett élettársi kapcsolat létesítésénél közreműködő anyakönyvvezetőt, ha az esemény

* hivatali munkaidőn kívül, hivatali helyiségben történik anyakönyvi eseményenként bruttó 7.500,- forint díjazás illeti meg.
* hivatali helyiségen és hivatali munkaidőn kívül történik anyakönyvi eseményenként bruttó 14.000,- forint díjazás illeti meg.

Az elmúlt 7 évben az anyakönyvi eljárásban fizetendő díj mértéke és az anyakönyvvezetőt az események után megillető díjazás mértéke nem változott. Az anyakönyvvezető költségei (fodrász, ruha, cipő) viszont emelkedtek ebben az időszakban, ezért javaslom, hogy a bruttó 7.500,- forint díjazás bruttó 8.500,- forint díjazásra, a bruttó 14.000,- forint díjazás bruttó 15.000,- forint díjazásra változzon 2022. március 1. napjával.

Az Ar. a jogszabályszerkesztésről szóló 61/2009. (XII. 11.) IRM. rendelet szerint is felülvizsgálatra került. Az IRM. rendelet alapján a bekezdést pontokra kell tagolni, ha a bekezdésbe foglalt mondat felsorolást tartalmaz, a felsorolás bármely két eleme között azonos logikai kapcsolat áll fenn, és ez a jogszabály áttekinthetőségét elősegíti. Ennek a követelménynek megfelelően módosítani kell az Ar. 3.§ (1) bekezdését. Az IRM. rendeletnek megfelelően a latin ábécé kisbetűivel kerültek megjelölésre a korábban francia bekezdéssel jelölt pontok. Az Ar., több szakaszában elírás történt, ezért az „élettársai” szövegrész helyébe „élettársi” szöveg lép.

A fentiek alapján javaslom, hogy a Képviselő-testület a hivatali helyiségen, valamint a hivatali munkaidőn kívüli házasságkötés és bejegyzett élettársi kapcsolat létesítése engedélyezéséről és az anyakönyvi eljárásban fizetendő díj mértékéről szóló 4/2015. (I. 22.) önkormányzati rendeletét a rendelet-tervezetben foglaltak szerint módosítsa.

**Kiskőrös, 2022. február 15.**

**Domonyi László s.k.,**

**polgármester**

**Kiskőrös Város Önkormányzata**

**Képviselő-testületének**

**.../2022. (...) önkormányzati rendelete**

**a hivatali helyiségen kívüli, valamint a hivatali munkaidőn kívül történő házasságkötés és bejegyzett élettársi kapcsolat létesítése engedélyezéséről és az anyakönyvi eljárásban fizetendő díj mértékéről szóló 4/2015. (I. 22.) önkormányzati rendelet módosításáról**

(tervezet)

Kiskőrös Város Önkormányzatának Képviselő-testülete az anyakönyvi eljárásról szóló 2010. évi I. törvény 96. §-ában kapott felhatalmazás alapján, az Alaptörvény 32. cikk (1) bekezdés a) pontjában meghatározott feladatkörében eljárva a következőket rendeli el:

**1. §**

A hivatali helyiségen kívüli, valamint a hivatali munkaidőn kívül történő házasságkötés és bejegyzett élettársi kapcsolat létesítése engedélyezéséről és az anyakönyvi eljárásban fizetendő díj mértékéről szóló 4/2015. (I.22.) önkormányzati rendelet (a továbbiakban: Ar.) 2. §-a helyébe a következő rendelkezés lép:

**„2. §**

E rendelet alkalmazásában:

*a)* hivatali helyiség: a Kiskőrösi Polgármesteri Hivatal (6200 Kiskőrös, Petőfi Sándor tér 1.) hivatali helyisége

*b)* hivatali munkaidő: Kiskőrös Város Önkormányzata Képviselő-testületének az önkormányzat szervezeti és működési szabályzatáról szóló hatályos önkormányzati rendeletében a képviselő-testület hivatalára meghatározott általános munkarend.”

**2. §**

A hivatali helyiségen kívüli, valamint a hivatali munkaidőn kívül történő házasságkötés és bejegyzett élettársi kapcsolat létesítése engedélyezéséről és az anyakönyvi eljárásban fizetendő díj mértékéről szóló 4/2015. (I.22.) önkormányzati rendelet 3. § (1) bekezdése helyébe a következő rendelkezés lép:

„(1) Házasságkötést és bejegyzett élettársi kapcsolat létesítését hivatali munkaidőn kívül

*a)* munkanapon 19 óráig,

*b)* szombaton 10-19 óra közötti időszakban lehet lebonyolítani.”

**3. §**

Az Ar. 5. §-a helyébe a következő rendelkezés lép:

**„5. §**

(1) A hivatali munkaidőn kívül, hivatali helyiségben történő házasságkötésnél és bejegyzett élettársi kapcsolat létesítésénél közreműködő anyakönyvvezetőt anyakönyvi eseményenként bruttó 8.500,- forint díjazás illeti meg.

(2) A hivatali helyiségen kívül történő házasságkötésnél és bejegyzett élettársi kapcsolat létesítésénél közreműködő anyakönyvvezetőt anyakönyvi eseményenként bruttó 15.000,- forint díjazás illeti meg.”

**4. §**

Az Ar.

*a)* 3. § (2) bekezdésében az „élettársai” szövegrész helyébe az „élettársi” szöveg,

*b)* 3. § (3) bekezdésében az „élettársai” szövegrészek helyébe az „élettársi” szöveg,

*c)* 3. § (4) bekezdésében az „élettársai” szövegrész helyébe az „élettársi” szöveg,

*d)* 4. § (1) bekezdésében az „élettársai” szövegrész helyébe az „élettársi” szöveg,

*e)* 4. § (2) bekezdésében az „élettársai” szövegrész helyébe az „élettársi” szöveg,

*f)* 4. § (3) bekezdésében az „élettársai” szövegrész helyébe az „élettársi” szöveg,

*g)* 4. § (4) bekezdésében az „élettársai” szövegrész helyébe az „élettársi” szöveg

lép.

**5. §**

Ez a rendelet 2022. március 1-jén lép hatályba.